Il-Kap Nazzjonalista Simon Busuttil sejjaħ biex parti mill-fondi ewropew li nkisbu mill-PN fil-Gvern jintużaw biex ikomplu jitjiebu l-faċilitajiet sportivi f’Malta u Għawdex. Il-Kap Nazzjonalista Simon Busuttil qal dan waqt li ltaqa’ ma sportivi żgħażagħ mill-Aquatic Sports Association u l-Malta Basketball Association fid-Dar Ċentrali tal-Partit Nazzjonalista. Dr Busuttil feraħ lill-plejers tal-waterpolo li dan l-aħħar kisbu suċċess fic-championship tal-Commonwealth u awgura suċċess lill-players tal-basketball li dalwaqt ikunu impenjati f’diversi tournaments. Dr Busuttil ħeġġeġ l-għaqdiet isportivi kollha biex jingħaqdu mal-Partit Nazzjonalista waqt il-Konferenza Ġeneali li se jorganizza fil-bidu ta’ Ġunju. Joe Caruana Curren mill-ASA u Paul Sultana tal-Malta Basketball Association raddu ħajr lill-Oppożizzjoni tal-appoġġ biex ikomplu jikbru iż-żewġ dixxiplini rispettivament.